Montse Sáez - Sant Adrià de Besòs - 27/7/2012\n- Per ballar la Rumba de Sant Adrià el proper 8 de setembre, en plena Festa Major\nEl grup Adrifolk, format per l'Esbart Dansaire, la Tronada de Diables i Diablesses, l'Associació de Pessebristes de Sant Adrià, la Coral Sant Adrià, la Colla Gegantera i Dones del Futur, preparen pel proper 8 de setembre el primer flasmob de la ciutat. La idea és aconseguir que milers de persones ballin plegades la Rumba de Sant Adrià, creada per l'Esbart Dansaire i l'Associació Rumbacat. No fa falta que es faci de manera professional, tan sols s'han de posar moltes ganes de participar-hi.\nEl flashmob de La Rumba de Sant Adrià, en plena Festa Major i amb la col·laboració de l'Ajuntament adrianenc, es ballarà el dissabte 8 de setembre a les 12 h. a la plaça de la Vila. A continuació podeu veure el video per aprendre els passos.\nLa Festa dels Passadors, un èxit malgrat la pluja


Saché - Viquipèdia, l'enciclopèdia lliure\n47° 14′ 49″ N, 0° 32′ 35″ E / 47.2469°N,0.5431°E / 47.2469; 0.5431Coord.: 47° 14′ 49″ N, 0° 32′ 35″ E / 47.2469°N,0.5431°E / 47.2469; 0.5431\nSaché és un municipi francès, situat al departament de l'Indre i Loira i a la regió de Centre – Vall del Loira. L'any 2007 tenia 1.207 habitants.\nEl 2007 la població de fet de Saché era de 1.207 persones. Hi havia 483 famílies, de les quals 126 eren unipersonals (80 homes que vivien sols i 46 dones que vivien soles), 151 parelles sense fills, 202 parelles amb fills i 4 famílies monoparentals amb fills.\nEl 2007 hi havia 555 habitatges, 480 eren l'habitatge principal de la família, 47 eren segones residències i 29 estaven desocupats. 509 eren cases i 41 eren apartaments. Dels 480 habitatges principals, 365 estaven ocupats pels seus propietaris, 104 estaven llogats i ocupats pels llogaters i 10 estaven cedits a títol gratuït; 10 tenien una cambra, 40 en tenien dues, 76 en tenien tres, 140 en tenien quatre i 214 en tenien cinc o més. 427 habitatges tenien, pel cap baix, una plaça de pàrquing. A 174 habitatges hi havia un automòbil i a 275 n'hi havia dos o més.\nPiràmide de població de Saché el 2009.\nEl 2007 la població en edat de treballar era de 792 persones, 620 eren actives i 172 eren inactives. De les 620 persones actives 562 estaven ocupades (313 homes i 249 dones) i 58 estaven aturades (19 homes i 39 dones). De les 172 persones inactives 65 estaven jubilades, 58 estaven estudiant i 49 estaven classificades com a «altres inactius».\nEl 2009 a Saché hi havia 502 unitats fiscals que integraven 1.279,5 persones, la mediana anual d'ingressos fiscals per persona era de 18.613 €.\nDels 36 establiments que hi havia el 2007, 2 eren d'empreses alimentàries, 1 d'una empresa de fabricació d'altres productes industrials, 15 d'empreses de construcció, 2 d'empreses de comerç i reparació d'automòbils, 3 d'empreses de transport, 3 d'empreses d'hostatgeria i restauració, 1 d'una empresa d'informació i comunicació, 5 d'empreses de serveis, 1 d'una entitat de l'administració pública i 3 d'empreses classificades com a «altres activitats de serveis».\nDels 18 establiments de servei als particulars que hi havia el 2009, 1 era un taller de reparació d'automòbils i de material agrícola, 1 paleta, 6 guixaires pintors, 2 fusteries, 3 lampisteries, 1 empresa de construcció, 1 perruqueria, 2 restaurants i 1 saló de bellesa.\nL'any 2000 a Saché hi havia 26 explotacions agrícoles que ocupaven un total de 1.204 hectàrees.\nPont-de-Ruan (2,8 km)\nThilouze (3,7 km)\nVillaines-les-Rochers (4,6 km)\nArtannes-sur-Indre (5,1 km)\nMonts (7,0 km)\nDruye (7,0 km)\nA Wikimedia Commons hi ha contingut multimèdia relatiu a: Saché\nRésumé statistique[Enllaç no actiu] Fitxa resum de dades estadístiques de Saché a l'INSEE.\nÉvolution et structure de la population[Enllaç no actiu] Fitxa amb el detall de dades de Saché a l'INSEE\nObtingut de «https://ca.wikipedia.org/w/index.php?title=Saché&oldid=30358650»\nLa pàgina va ser modificada per darrera vegada el 14 juny 2022 a les 18:18.


Seminari L'alimentació com a medicina - Universitat Oberta de Catalunya (UOC)\nAlimentació i Salut en l'àmbit de la Nutrició\nEn els darrers anys, les botigues d'alimentació s'han omplert de productes alimentaris amb efectes beneficiosos per a la salut: llet amb calci, galetes amb L-carnitina, ous amb àcid gras omega 3. En plena societat del coneixement, el concepte bàsic de nutrició està experimentant un canvi significatiu. Clàssicament, la nutrició s¿ha entès com l¿aportació de nutrients suficients per a satisfer les necessitats orgàniques mitjançant els aliments. En els darrers anys, la nutrició òptima ha pres força i explora la potencialitat dels aliments per a promocionar la salut, millorar el benestar i reduir el risc a patir malalties.\nTítol: Alimentació i Salut en l'àmbit de la Nutrició\nL'objectiu d'aquest seminari és reflexionar sobre l'evolució del concepte de nutrició i la nova dimensió que indiscutiblement tindrà en la societat del coneixement.\nDonar a conèixer els principis bàsics de la nutrició humana.\nAprendre què és una dieta equilibrada i aplicar aquests coneixements en la vida diària.\nInformar sobre els aliments funcionals i les possibles aplicacions.\nReconèixer la implicació d'una bona alimentació per al manteniment de la salut.\nConèixer les propietats terapèutiques de les plantes per a aprofitar-les en benefici de la salut.\nSer capaç d'integrar i aplicar la informació bàsica sobre nutrients i les seves funcions en la tria dels aliments que configuren la dieta.\nSer capaç de dissenyar menús que segueixin les recomanacions dietètiques necessàries per a garantir el manteniment de la salut.\nInterpretar i analitzar amb criteri la informació present en l'etiquetatge dels aliments.\nAplicar convenientment els aliments funcionals per a garantir-ne els beneficis.\nConèixer les possibles aplicacions de la fitoteràpia.\n1. Evolució dels hàbits alimentaris\n2. Aliments i nutrients\n2.1. Nutrients: hidrats de carboni, lípids, proteïnes, minerals, vitamines i aigua\n2.2. Aliments: verdures, fruites, farinacis, proteics, greixos, lactis i d'altres\n3.2. Equilibri alimentari\n3.2. Menú per racions\n3.3. Ingesta i quantitats diàries recomanades\n4. Alimentació funcional\n4.4. Àcids grassos omega 3\n4.6. Productes enriquits o modificats\n5.1. Elaboració (infusions, extractes, comprimits, etc.)\n5.2. Principis actius\n5.3. Plantes que actuen sobre l'aparell digestiu\n5.4. Plantes que actuen sobre l'aparell respiratori\n5.5. Plantes que actuen sobre el sistema cardiovascular\n5.6. Plantes que actuen sobre el sistema urinari i reproductor\n5.7. Plantes que actuen sobre el sistema nerviós\n5.8. Plantes que actuen sobre l'aparell locomotor\nInici de docència: novembre 2017


La FED manté els tipus d’interès sota mínims\n5 de octubre – Analitzem com ens està afectant al sector de la compra venda de farmàcies la noticia de que la reserva federal manté els tipus d’interès en mínims històrics.\nExplicàvem a altre article d’opinió fa un parell de mesos, que feia anys que no veiem la lluita de analitzant la operació en qüestió ens adonem que el finançament del client va per sobre del 70% de endeutament sobre la inversió total.\nEn aquella ocasió vam veure com una de les entitats va oferir al nostre client un tipus fixe a 15 anys al 3% d’interès; aquest producte ens va fer reflexionar sobre el que ens espera els pròxims anys a curt termini, deixant de banda tota la incertesa política que ens acompanya.\nEl BCE ha injectat milions a la banca espanyola per reactivar l’economia, i si aquest capital no arriba a les pymes, les entitats son penalitzades. Excel·lent noticia per qui vulgui comprar farmàcia.


Atomos Ninja V 5 4K 60p\n> All Blog News>Atomos Ninja V 5 4K 60p\nDesprés de revolucionar el mercat de les gravadores externes de vídeo, oferint preus competitius i una qualitat excel·lent, Atomos pretén seguir sent un estàndard per a les càmeres mirrorless i DSLR amb el Atomos Ninja V, ja disponible per a llogar a Aclam.\nEl Ninja V es presenta com el model més petit de la família Atomos, amb una pantalla de 5 polsades i una resolució 1920x1080 (a diferència de la resta de 7” – 19” el Sumo – treballant a una resolució de 1920x1200). Tot i així, el Ninja V llueix quan l’uneixes a una càmera mirrorless: com les de la sèrie alfa de Sony, les Fuji X i les Lumix GH o les recent arribades al mercat Canon EOS R i Nikon Z. El Ninja V treballa només amb HDMI, però grava – si la càmera ho permet – fins a 60p a 4K DCI, processat en Apple ProRes HQ, 422, LT o DNxHR HQX, HQ, SQ, LB. A més, Atomos ha millorat notablement l’autonomia de la gravadora treballant amb bateria, fins a 3 hores seguides a màxima potència. També ha afegit al seu repertori d’accessoris les AngelBird SSD Mini, ideals per a utilitzar amb el Ninja V. Tot això, sumat al disseny petit i compacte de la gravadora la fa l’aliada ideal per a treballar amb les càmeres mirrorless que, cada vegada més, dominen el mercat audiovisual.\nNinja V, amb totes les seves virtuts, un dels punts més importants és el de no fer ombra a la resta de gravadores de la marca. Si la teva intenció és treballar amb una càmera compacta, amb el mínim d’accessoris i pes possible, l’opció del Ninja V és la més assequible i puntera que pots trobar en aquest moment. Però la resta de la família Atomos, com el Shogun Inferno i el Shogun Flame, resulta molt pràctica per la seva potència al treballar amb càmeres superiors com les videocàmeres de Sony (FS700, FS5, FS7 i FS7mkII), Canon (C300mkII, C500) o Panasonic (VaricamLT, EVA1). Les gravadores Atomos ofereixen el rendiment adequat per a qualsevol situació i rodatge.


La Generalitat rep l'última part de l'arxiu de Joan Amades\nPublicat 14/02/2014 12:39:05CET\nEl conseller de Cultura, Ferran Mascarell, ha signat aquest divendres un acord de donació amb l'Associació Cultural Joan Amades pel que la Generalitat rebrà l'última part de l'arxiu del folklorista i completarà el Fons Amades, i així garantirà la seva conservació i el lliure accés del públic.\nEl material és un llegat de la cunyada d'Amades, Consol Mallofré, que treballava molt prop del folklorista i li corregia les seves obres, i que ha anat donant porcions del fons de l'estudiós a la Generalitat a través de l'Associació Cultural Joan Amades des de 1989.\nEl president de l'associació, Amadeu Carbó, ha explicat que el llegat conté material de temàtica molt diferent, ja que l'estudiós havia arribat a investigar més de 30 temes folklòrics.\nDurant l'acte, el conseller ha insistit que Amades va ser una figura capital per a "la reconstrucció de les festivitats del país en la dècada dels 80", i que sense ell les tradicions s'haurien perdut.\nEl Fons Amades és un dels arxius personals especialitzats sobre folklore i etnologia que es troba a la Direcció General de Cultura Popular, Associacionisme i Acció Culturals de la Conselleria de Cultura de la Generalitat, la reunificació de la qual ha culminat amb aquesta última donació.\nCarbó ha explicat que durant els últims anys s'han publicat 10 volums de material inèdit del folklorista, i que el Fons Amades es completa amb aquesta última donació, però que opina que és important digitalitzar el fons perquè tot el món hi tingui accés i perquè no es perdi.\nEn aquest sentit, el conseller ha respost que tot i la dificultat conjuntural que suposa la crisi, s'ha de pensar que durarà poc i que "cal tenir present la proposta i materialitzar el projecte" per quan acabi.\nMascarell ha afegit que Amades és un dels grans personatges de la tradició cultural catalana, i s'ha compromès a vetllar per l'arxiu des de la Conselleria.\nJoan Amades (1890-1959) ha estat un folklorista que va recopilar sobretot material dels segles XIX i XX, tot i que en els seus arxius també es troben documents dels segles XVII i XVIII.


El Consell de Menorca estudia instal·lar sistemes d'energia renovables per estalviar i reduir el cost del enllumenat del túnel de la variant\nJa s’han executat més d’un 80% de les obres i està previst que acabin en maig\nEl Consell Insular de Menorca està estudiant la manera d’instal·lar sistemes d’energia renovables per estalviar i reduir el cost del enllumenat del túnel de la variant de Ferreries. Així ho han explicat el president d’aquesta institució, Santiago Tadeo, i el conseller de Mobilitat i Projectes, Luis Alejandre.\nConcretament i segons ha afirmat Alejandre s’està pensant en molins eòlics i plaques solars. Segons normes de la UE, el túnel ha de tenir il·luminació artificial.\nEl projecte inicial de la Variant tenia un consum elèctric per any de 120.000 euros, quan al llarg de tot 2011 es van gastar 100.000 euros a tota la xarxa viària del Consell en aquest concepte, encara que s’havia pressupostat 26.000 per a l’any passat.\nDe la mà dels tècnics d’obres del Consell Insular i de l’empresa Ferrovial el president Tadeo, el conseller Alejandre, així com els directors insulars Joan Mascaró i Tomeu Martí, s’han recorregut els diferents punts d’aquesta obra que va tenir un pressupost d’adjudicació de 25,1 milions d’euros.\nDurant aquesta visita també s’ha informat que ja s’ha executat més del 80% de les obres, que contemplen moviments de terres, desviaments dels serveis afectats, bases dels ferms i paviments, passos inferiors i transversals de drenatge, túnel, viaducte de Sant Patrici i pont a la sortida del túnel.\nLa pèrgola del semienllaç de Maó, capes finals de ferms i paviments, drenatge longitudinal, enllumenat i parets seques i tractament vegetals, són els treballs en execució. Segons la previsions, es calcula que les obres finalitzaran pel mes de maig.\nMaó, 31 de gener de 2012


Mor el savi rus Pavlov (1936)\n08 març 2021 02:04\nMiquel Ferrà i Martorell | 27 febrer 2003\nEn mostrar un tros de carn a un ca afamegat, aquest, segrega saliva. Si aquest acte va acompanyat d'un toc de campaneta, cada vegada que es faci sonar tal instrument i sense oferir aliment a l'animal, aquest segregarà igualment saliva. Això significa que el ca sap associar el so de la campana amb la visió de l'aliment i reacciona com si es tractàs del primer cas. És, per tant, un reflex condicionat. Aquest experiment fou creat amb èxit per Ivan Petrovitx Pavlov (Ryazan, 1849), que moria tal dia com avui després de tota una vida entregada a la ciència. Malgrat esser anticomunista, Pavlov decidí restar en territori rús després de la revolució i el govern, conscient de la gran importància del savi, el deixà fer, sense fer cas de la seva oposició. Fins i tot li va construir un laboratori, el 1935. Per altra banda, la seva obra sobre psicologia ha estat i és la més popular entre els estudiants russos.\nTothom reconegué, per altra banda, els seus treballs en el tema dels reflexos condicionats que conduïren a la teoria que la major part del saber i dels procediments és resultat de reflexos condicionats de tota mena i que anam recollint en el decurs de la vida. Tanmateix Freud no hi estava d'acord, puix que ell i els seus deixables consideraven que la voluntat és cosa pròpia, sense tals condicionants. Segurament hi ha part de raó en ambdues tendències, encara que els estudis de Pavlov marcaven un primitiu cim de la psicologia orientada fisiològicament i que ja havien encetat Weber i algun altre. Però els seguidors dels rus sorgiren principalment en els Estats Units, amb les figures dels professors Wiliam James i Granville Hall.\nQuan Pavlov moria a Leningrad, la seva obra era seguida per altres acadèmics de la Unió Soviètica. Però anem als seus orígens. Provenia d'una família d'estudiosos que havia donat sacerdots i monges. Per tal de seguir la tradició, fou enviat al seminari. Allà descobrí que els seus interessos vocacionals no eren el sacerdoci, sinó les ciències naturals. Abandonà aquelles aules religioses el 1870 i estudià, aleshores, a la Universitat de Sant Petersburg com a alumne de Mendeleiev i de Butlerov. Obtingué el seu doctorat en l'Acadèmia Mèdica Militar el 1883 i després seguí estudis superiors a Alemanya de 1884 a 1886. En retornar ja tenia molt clara quina seria la seva matèria de treball: la fisiologia de la digestió i el mecanisme nerviós que controla la secreció de les glàndules digestives. Pavlov era nomenat professor de l'Acadèmia ja esmentada el 1890 i rebé el premi Nobel de medicina i fisiologia el 1904. Bayliss demostraria en el propi laboratori de Pavlov que l'estímul químic és més important que el nerviós, un gest que causà en Pavlov un cert desànim envers del tema. Així i tot, la seva tasca fou ben decisiva i fonamental.


by Alfredo Beltran M...\nComponents bàsics de les TIC Montse Zambrano 2.\nÍndex

Introducció

Estructura bàsica d’un sistema infòrmatic

- maquinari

* CPU

* Microprocessador

* Busos

* Memòria (Interna i Externa)

* Perifèrics (Entrada, sortida i entrada/sortida)

- programari

* sistema operatiu

* llenguatges de programació

* programari d’aplicació

\nIntroducció

Per començar em de saber que…

Una de les necessitats bàsiques de l’ésser humà

és comunicar-se amb els altres. Som persones i ens hem de

relacionar.

Neix la Informàtica! Neix amb la intenció d’automatitzar aquest procés i ajudar-nos en el tractament i gestió de la informació. 4.\nEstructura bàsica d’un sistema infòrmatic

Maquinari (hardware): Part física del sistema informàtic, la part que ‘‘es pot tocar’’.

Programari (software): Part lògica del sistema, la que ‘‘no es pot tocar’’.

Els ordinadors capaços de:

- Llegir dades

- Processar les dades

- Presentar les dades processades

- Emmagatzemar les dades

\nMaquinari

CPU

Microprocessador

Busos

Memòria

- Externa : Magnètics (disc dur/disquet)

Òptics (CD)

- Interna : ROM i RAM

Perifèrics

- Entrada , sortida , entrada/ sortida .

\nCPU

Es tracta del Cervell.

Interpreta les instruccions que li fa arrivar la memòria.

Obté la informació que li arriba dels perifèrics de entrada

Els envia als perifèrics de sortida.

\nMicroprocessador

Integrada al CPU

Dóna nom al sistema informàtic

486, Pentium III, Pentium IV, Athlon…

\nBusos

Conjunt de les línies que permeten la comunicació.

La circulació d’aquestes línies es fa en paral·lel.

\nMemòria

Externa :

* Magnètics (disc dur/disquet)

* Òptics (CD)

Interna :

* ROM i RAM

\nMemòria externa

El disc dur: emmagatzemen informació, s’utilitza per instal·lar la major part de programes i en especial el sistema operatiu que fa servir l’ordinador

El disquet: Menor capacitat que un disc dur i facilita la portabilitat i el transport .

\nMemòria interna

ROM: Només lectura, conté la informació que l’ordinador necessita, permet detectar i verificar els errors.

RAM: Lectura i escriptura, emmagatzemar la informació i el programari que la CPU utilitza en cada moment.

\nPerifèrics

Entrada : Permet introduir informació a l’ordinador des de l’exterior.

Sortida : Permeten rebre informació des de l’exterior.

Entrada/ sortida : Permeten fer les dues coses.

\nP. Entrada

Teclat

Ratolí

Escàner

Joystick

\nP. Sortida

Impressora

Monitor

\nP. Entrada/ Sortida

Dispositius de memòria externa

Mòdem

\nProgramari

Sistema Operatiu

Llenguatges de programació

Programari d’aplicació

\nSistema Operatiu

Conjunt de programes que fan possible el control simple i senzill del maquinari per part dels usuaris.

Windows, LINUX, SO d’Apple.

\nLlenguatge de programació

Programes que s’han fet amb finalitat de crear i construir altres programes.

\nProgramari d’aplicació

Processador de textos

Base de dades

Fulls de càlcul

Disseny gràfic

Jocs

\nAlfredo Beltran Morales


Elsa Artadi és la candidata de Junts a l’alcaldia de Barcelona el 2023 - Junts per Catalunya\nAquesta tarda a les 16 hores s’ha acabat el termini per a la recollida d’avals, i en superar el mínim establert amb escreix la CMT de Barcelona ha proclamat Artadi candidata\nLa portaveu i vicepresidenta de Junts, Elsa Artadi, també presidenta del grup municipal de Junts per Catalunya a Barcelona, és des d’avui la candidata de Junts a l’alcaldia de Barcelona per a les eleccions municipals del 2023.\nSeguint el calendari que estableix el reglament d’elecció de candidats als propers comicis locals, i un cop aquesta tarda ha finalitzat el termini de presentació d’avals de les primàries de Junts per Catalunya per a escollir el cap de llista a les eleccions municipals de Barcelona, la Comissió Municipal Territorial (CMT) de la capital del país ha proclamat Elsa Artadi com a candidata.\nElsa Artadi ha superat amb escreix el 20% d’avals mínims necessaris de les persones afiliades del partit a la ciutat de Barcelona; aquest percentatge, de fet, es va assolir abans de les primeres 48 hores. Un cop evidenciats els avals suficients, en base a l’article 10 del Reglament de Primàries de Junts, la CMT de Barcelona ha decidit no seguir amb el procediment de primàries establert, atès que hi ha una sola candidatura. Així la CMT ha acorda avui proclamar com a candidata a les eleccions a l’alcaldia de Barcelona Elsa Artadi.\nAquest resultat demostra la cohesió del partit a Barcelona al voltant del lideratge d’Elsa Artadi i de la necessitat d’assolir el canvi a Barcelona per posar fi al mal govern de comuns i socialistes.\nBarcelona, 3 de febrer de 2022.


Nekrasov Apartment Sochi Rússia - Ofertes d'hotels amb els MILLORS DESCOMPTES EN LÍNIA\nUlitsa Voykova, 32, Krasnodarskiy Kray, Sochi, Sochi, Rússia, 354000 - Veure al mapa\nAl visitar Sochi, vosté es sentirà com a casa a Nekrasov Apartment, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Nekrasov Apartment és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix Wi-Fi gratuït en totes les habitacions, transport hotel/aeroport, habitació familiar, àrea de fumadors.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Nekrasov Apartment és una selecció idònia per a la vostra estada a Sochi.\nTots els tipus de viatgers (35) Parelles (10) Viatgers en solitari (3) Famílies amb infants petits (11) Famílies amb infants grans (4) Grups (7)


cal rèflex: De la manipulació a l'expulsió\nLa solució no passarà mai per Erc. Són una colla de brètols, i ho són des de Companys, passant per Macià i acabant per la tropa que hi ha ara. La solució passa per Ciu sempre i quan es treguin la vena autonomista de sobre....saludus crcak\nCada dia que passa, E va més a la deriva. I per culpa de la seva direcció, la d'ara i la d'abans. S'ho estan fent tots solets.\n28 d’abril de 2009 a les 16:20\nCarretero en contra de l'ideari d'ERC? Voleu dir que no és a la inversa? En Carretero és l'únic que en aquests moments és fidel als ideals d'un partit independentista. Doncs resultarà que molts dels que votàvem ERC també anirem en contra dels seus ideals. Ja s'ho trobaran...\nNo sé pas. Caldrà veure que el pla B de'n Carretero. En política 2 i 2no fan necessàriament quatre. Trossejar el pastís electoral que es mou en clau catalana no és precisament una gran notícia.\nCal veure que passarà.\n28 d’abril de 2009 a les 23:45\nJo estic amb Carretero!\nsis plau, algú lúcid i amb coratge per parlar clar d'una vegada!\nEiss, no sé com acabar "El preu de la veritat", alguna idea engrescadora?\n30 d’abril de 2009 a les 14:51


II_JORNADA FORMATIVA GTER: RELIGIÓ I NOUS MITJANS DE COMUNICACIÓ – Grup de Treball Estable de Religions (GTER)\nGrup de Treball Estable de Religions (GTER)\nMissatge i Acompanyament- COVID 2019 – GTER/Consell Interreligiós de Catalunya\nComunitat Fe Bahá’í\nMigració i nouvinguts\nMediació-cultura de Pau\nTextos de referència diversitat religiosa\nII_JORNADA FORMATIVA GTER: RELIGIÓ I NOUS MITJANS DE COMUNICACIÓ\nPublicat el 27 d'abril de 2010\nATENCIÓ: per qüestions alienes al GTER, i relacionades amb els ponents, la II Jornada GTER Religió i els nous mitjans de comunicació, prevista pel 27 d’abril de 2010, queda postposada fins després de les eleccions al Parlament de Catalunya.\nAmb l’apagada analògica, l’encesa de la televisió digital i l’entrada de les noves tecnologies es fa imprescindible parlar sobre l’espai que tindrà la religió dins d’aquest nou model audiovisual que enguany es posa en funcionament. On, quan, amb quin format, qui dirigirà aquest programes, entre d’altres, són qüestions que plantejarem en aquesta trobada.\nUna primera part explicativa més tècnica: què hi haurà; on s’ubicarà, quins conceptes encara queden oberts per determinar, què es pot discutir i quines accions resten en interrogant.\nUna segona part d’exposició, per part de les diferents comunitats religioses, sobre quines són les expectatives i el posicionament en relació a la programació de la TDT i les noves aplicacions tecnològiques dins del món audiovisual de caràcter públic.\no Crear un espai d’opinió i de debat.\no Potenciar la reflexió sobre què es pot fer i com\no Esdevenir un espai de relació i comunicació entre l’administració i les nostres comunitats.\n(obert al públic en general)\n9.30h Presentació i benvinguda\n9.35h Inauguració oficial (ponent CAC)\n9.45h En què consistirà l’apagada analògica i la incorporació de la TDT? (ponent membre de la corporació audiovisual de Catalunya)\n11:00h Posicionament i expectatives de les confessions religioses davant la TDT. (confessions religioses, aproximadament 7’-10’)\nEsglésia Sants dels Darrers Dies\n13:30h Finalització de l’acte\n← DIA INTERNACIONAL DE LA PAU-21 de setembre de 2010\nBones festes →\nRecordeu que ens podeu seguir al:\nReunió amb la Molt Honorable Presidenta del Parlament, Sra.Laura Borràs\nQue s’aturi la guerra a Ucraïna\nSetmana Mundial l’Harmonia Interconfessional 2022\nSubvencions en matèria d’afers religiosos (actuacions a 2021)\nA les portes de Nadal\nFÒBIES, ÈTICA I LA SEVA AFECTACIÓ\nWebinar internacional “Discurs d’odi i creences”\nFÒBIES ANTIRELIGIOSES. DRETS I LÍMITS DE LA LLIBERTAT D’EXPRESSIÓ\nManifest sobre Cultura Climàtica\nSubvencions en matèria d’afers religiosos (actuacions a 2020)\nEl GTER som la junta rectora\nCONSELL ISLÀMIC DE CATALUNYA\nESGLÉSIA ORTODOXA PATRIARCAT SÈRBIA\ni s'afegeixen les altres comunitats religioses conformant el GTER/Consell Interreligiós de Catalunya: la comunitat Budista; l'Església del Darrers Dies; la comunitat Sikh; la comunitat Bahá'í; la comunitat Taoista; i la comunitat Hindú.\nCom a GTER us recomanem seguir\nSecretaria tècnica del GTER\nValència 244, 1er pis, 08007 Barcelona gter@grupdereligons.org o al 934872473\n© 2022 Grup de Treball Estable de Religions (GTER)\t- Theme: Patus by FameThemes.


La floració òptima dels cirerers anuncia una bona collita a la Ribera d'Ebre | Diari de Tarragona\nLa floració òptima dels cirerers anuncia una bona collita a la Ribera d'Ebre\nUn llarg hivern sense gelades destacades en les últimes setmanes ha permès una floració correcta que fa preveure al sector una bona producció, sempre que ara la climatologia no sigui adversa\n08/04/2015 08:59 | Actualizado a 22/05/2017 23:27\nUn dels socis de Cerima Cherries, David Manero, ahir en un camp de cirerers florits a Vinebre. Foto: JOAN REVILLAS\nLa floració òptima dels camps de cirerers a la Ribera d’Ebre, principal zona productora de la demarcació, anuncia una bona collita d’aquest preuat fruit.\nEl llarg hivern ha permès als arbres acumular les hores de fred necessàries per poder descansar i rebrotar en el període correcte i no abans, quan el perill de gelades és molt més elevat. D’altra banda, i a partir del mes de març, les temperatures a la nit no han provocat gelades remarcables, a excepció de la tercera setmana de març a l’àrea de Flix quan es va assolir una mínima de tres graus sota zero, que ha danyat lleugerament la producció.\nFinalment, els últims aiguats que van provocar nombrosos danys a la comarca veïna de la Terra Alta no han alterat, a priori, el desenvolupament òptim de la flor del cirerer.\nDavid Manero, un dels socis de la principal empresa del sector a la Ribera d’Ebre i a Catalunya, Cerima Cherries, es mostra optimista. «No hi ha afectacions destacades, som optimistes. Hem estat pendents de la possible afectació de les puges sobre la flor de les varietats primerenques, però no ha estat així». El fructicultor, amb tot, es mostra caut. Els pròxims dies són claus en el procés de formació definitiu de la cirera, «si es manté una bona temperatura, com ara, afavorirà un bon quallat del fruit. Hem d’esperar».\nLa previsió de l’any passat de l’empresa era assolir els 1,5 milions de quilos de cirera. «Enguany, la previsió és similar, entre 1,5 i 1,6 milions». Fins i tot, podria assolir els 1,8 milions de quilos donat que entren en producció noves hectàrees de cirerers plantades a la comarca.\nCal recordar que ens els dos últims anys, episodis de pluges en aquesta època de l’any han malmès part de la producció de les varietats primerenques de cirera. La pell de la cirera es clivella i deixa de ser apta per a la comercialització.\nEl gerent del Grup Fruiter de Benissanet, Marc Piñol, corrobora que la floració de la cirera i de la resta de fruita dolça a la comarca, presseguers i nectariners, és l’adequada, lleugerament endarrerida entre vuit i deu dies respecte a un any normal. Com en el cas de Manero, el gerent es mostra caut a l’espera de la climatologia en els propers dies i setmanes, claus per tal que el quallat del fruit sigui l’esperat.


Sant Boi Notícies – Sant Boi posa en marxa una unitat de policia de proximitat als barris, dotada amb dotze agents\nSant Boi posa en marxa una unitat de policia de proximitat als barris, dotada amb dotze agents\nfeb 07, 2022 Ciutat Comentarios desactivados en Sant Boi posa en marxa una unitat de policia de proximitat als barris, dotada amb dotze agents\nL’objectiu és reforçar les tasques de prevenció i incrementar la presència a l’espai públic\nDotze agents de la Policia Local integren la nova Unitat de Seguretat Comunitària de Sant Boi (USEC). És un instrument de policia de proximitat impulsat per prioritzar la prevenció i reforçar la presència policial i la percepció de seguretat a tots els districtes de la ciutat.\nEntre les funcions de la USEC hi ha assegurar una presència continuada als barris, especialment en zones d’atenció prioritària i en moments rellevants (com, per exemple, l’hora de sortida de les escoles).\nA partir d’un contacte directe amb la comunitat (veïnat, comerços, entitats, etc) la nova unitat treballa per identificar de forma constant les prioritats de cada barri en matèria de seguretat, així com les zones que requereixen una atenció preferent. L’existència de la USEC ajudarà a prevenir possibles conflictes i a optimitzar la resposta a les necessitats existents. La nova unitat també s’encarregarà de vigilar determinats tipus d’infraccions amb agents sense uniforme.\nGarantir una mobilitat viària segura i una convivència pacífica seran dos dels grans objectius de la unitat, que detectarà necessitats a peu de carrer, recollirà demandes del veïnat i realitzarà campanyes específiques sobre temàtiques concretes.\nEl Ple municipal defensa la inclusió financera i bancària de la gent gran de Sant Boi El Pressupost Municipal 2022 creix un 8,9% per prioritzar l’atenció a les persones, la transició ecològica i la reactivació econòmica.


Anton Monner - Revenja i repressió | Aguaita.cat\nper Anton Monner , Gandesa, 30 de juliol de 2020 a les 11:25 |\nAmb Espanya no hi ha remei. Tant em fa el PP com el PSOE. Tenim a Miquel Iceta, el representant del PSOE a Catalunya que no sap fer altra cosa que de polític, cobrar de la política, viure de la política i enganyar quan li convé, com ho ve fent des de l’any 1979.\nHauria de ser un intermediari entre els governs de Catalunya i d’Espanya, cercant pau i diàleg i, en canvi, és un sicari al servei de Pedro Sánchez que avui diu blanc, demà negre i “se’n fot del mort i del qui el vetlla”, segons la conveniència dels interessos del seu partit. Fa el mateix que amb altres líders socialistes, es diguin Zapatero o González.\nAquí “qui paga mana” i ell no vol perdre la cadira, exercint la repressió contra Catalunya com si fos del PP, de Vox o del Cs. Cinisme pur reiterat un cop i un altre, sense tenir en compte que amb el govern més d’esquerres de la democràcia, es podria establir el diàleg i la reconciliació. Però no hi remei, i com d’enteniment no en volen, han d’actuar amb revenja i repressió pensant que el poble català acabarà claudicant aterrit per l’ús de la força.\nEn temps anteriors ja s’ha produït en diferents moments; com la invasió del 1714, els suposats bombardejos d’Espartero, la dictadura de Primo de Rivera o el cop d’Estat del General Franco. Quin error tant gros! Sempre han obrat de la mateixa manera i fins ara sempre els ha sortit bé. Quina diferència tan enorme existeix entre estos moments i els temps passats!\nLa velocitat de les comunicacions són fonamentals pel canvi; res és igual que abans. Avui ens podem comunicar i mobilitzar la gent d’immediat i donar la notícia a l’acte per les televisions del món. I des d’Espanya poden aplicar la seva justícia acomodada que els convé, moure la policia i portar-la a Catalunya “a por ellos”, enviar jutges i fiscals per reprimir des de les lleis fetes a mida el poble català i permetre que l’emèrit no pugui ser jutjat, Felipe Gonzalez tampoc pels assassinats del GAL, els falangistes que van entrar a “Blanquerna” xafant el que van trobar al seu abast no hagin tingut ni un segon de presó i ara els policies que mataren 15 emigrants a Ceuta, “cumplían su obligación”. Aquesta és la llei que s’aplica a Espanya, sense entendre que no pot prosseguir de la mateixa forma o tot se’n anirà al carall.\nPerò Europa ja adverteix la injustícia de la presó del govern de Catalunya i com la premsa, la policia, la monarquia, els governs i els poder fàctics, tots van a una, creuen que guanyaran. Però la repressió i la revenja els delata. Saben que es passen de la ratlla acomodant lleis i cometent irregularitats, però poc els importa la democràcia, la llibertat, la igualtat i la honradesa. Volen guanyar com sigui, a les bones o a les males.\nProsseguint aquest camí, la fiscalia demana al Suprem que els presos polítics no puguin gaudir del tercer grau. En definitiva és persecució i revenja per part de fiscals Javier Zaragoza i Jaime Moreno, amb el suport de magistrats i els poders fàctics que els volen engarjolats com a simples criminals moguts pels ressentiments partidistes i polítics ben allunyats dels principis bàsics de la llei. Parlen que no estan rehabilitats perquè manifesten que “ho tornaran a fer” i conseqüentment no poden sortir de la presó. Diuen el que pensen, seguint els principis democràtics de manifestació i d’expressió, i reiteren que no canviaran d’opinió. Els magistrats els desitjarien humiliats, abatuts, exhortant perdó com a simples criminals.\nVet aquí que un cop i un altre els tribunals europeus manifesten que van equivocats i demanen alliberar els presos polítics perquè malgrat reconèixer que no va haver cop d’estat pel mateix Tribunal Suprem el volen sotmesos i reclosos. Durant segles ens han reprimit i volen continuar la carrera de subordinació forçada per fer-nos claudicar al preu que convingui ni que sigui antidemocràtic.\nPedro Sánchez parla de diàleg, nomena el fiscal que depèn del govern i manifesta que ell no treu ni posa sentències. I Iceta, amb el cinisme que el caracteritza, li aplaudeix les gràcies i quan li convé es manifesta al costat de l’Arrimades, de Manuel Vall, Vox i el PP. Tots son uns; tenen Catalunya com una colònia i els súbdits han de callar, pagar i aplaudir. La seva ràbia augmenta quan Europa no els dóna la raó i les actuals comunicacions reafirmen que a Espanya la democràcia està confinada. Laura Borràs, els diu,”Vostès administren la venjança i també és la seva vergonya”.\nPer manguis el 6 d'agost de 2020 a les 12:18\nSr monner : nos podria decir si los del clan 3% vivian de la politica o se ganaban el pan de otra manera currando a pico pala\nPer ALI-BABA el 31 de juliol de 2020 a les 23:57\nSr monner :para saber cantar la cancion primero aprendese la leccion\nPer Quasidame de Notremodo el 31 de juliol de 2020 a les 12:33\nMés clar no es pot dir. L'Iceta està en política per ell mateix, pel seu propi benefici (sobretot econòmic) i no dubta en traïr a qui aplaudeix si en això li va el seu cul a la poltrona. Un dels personatges més menyspreables d'avui dia.


Lluís Quintana-Murci, from Institut Pasteur (Paris) | Fundació Dr. Antonio Esteve\nEs troba immers aquests dies en la presentació del Projecte Genogràfic, un estudi patrocinat per National Geographic i IBM que busca conèixer els camins migratoris de l’ésser humà al llarg de la història. Aquesta investigació, a cavall entre l’antropologia i la genètica, és de grans magnituds. Durant cinc anys, deu laboratoris de tot el món treballaran en conjunt i amb la mateixa metodologia per analitzar més de 100.000 mostres de DNA que procediran de diferents comunitats indígenes. Tal quantitat d’informació permetrà conèixer com la humanitat va poblar el planeta, des del moment en què l’home va sortir d’Àfrica fa més de 60.000 anys.\nLluís Quintana-Murci és un dels participants en aquest megaprojecte. Nascut a Palma de Mallorca, actualment treballa a l’Institut Pasteur de París. La seva especialitat és la genètica de les poblacions humanes, una disciplina que estudia l’evolució i els canvis que ha patit el DNA de l’espècie humana des dels seus orígens. Passat, present i futur de la nostra espècie és el títol que va venir a presentar aquest investigador mallorquí el 18 d’octubre passat al cicle de conferències La Ciència a Europa, organitzat conjuntament per Aula El País i la Fundació Dr. Antoni Esteve.\nUn dels grans descobriments que ho pogut provar la genètica de poblacions és la inexistència de diferents races en la nostra espècie, demostrant científicament la inutilitat del racisme. Si féssim la vista enrere cap als nostres avantpassats ens enduríem més d’una sorpresa, ja que el nostra genoma és el resultat de múltiples transformacions. D’aquesta manera, tots compartim moltes similituds, però a la vegada grans diferenciacions.\nPerò la genètica de poblacions, tal com confirmava Lluís Quintana-Murci en el títol de la seva presentació, no només serveix per a conèixer la veritable història de la nostra espècie. Aquesta disciplina també permet entendre les bases genètiques de malalties com l’arterioesclerosi o la diabetis i caracteritzar diferències a nivell poblacional davant d’aquest tipus d’afeccions. Per què la població afroamericana és tan propensa a l’obesitat i té tants problemes cardiovasculars? Quina relació existeix entre el cromosoma Y el càncer de testicles? Són algunes de les qüestions a les quals pot donar resposta l’estudi de l’evolució dels gens humans.


19 de Juny – Festa de fi de curs – AMPA CEIP Marta Mata\n19 de Juny – Festa de fi de curs\nPer fi ha arribat el moment: FI DE CURS!!!!!!!\nDesprés de l’estrés de tot l’any, ho celebrarem amb LA FESTA DE FI DE CURS DE L’AMPA. El proper dia 19 de juny, a partir de les 17:00 h i fins les 20:00 h de la nit, farem la Festassa de l’any, i començarem amb INFLABLES SÚPER XULOS, JOCS DIDÀCTICS, … i acabarem amb….. LA FESTA DE L’ESCUMA!!!!!\nI és que aquest any, l’AMPA torna a estar molt inspirada…\nNo us oblideu de portar la tovallola, el banyador i les xancles (que subjectin el peu, que si no els nens aniran descalços, podrien relliscar i fer-se mal; o sigui que, pares, comprobeu que van ben preparats!) i sobretot, vingueu ja berenats de casa. Nosaltres posarem l’aigua!\nNO HI FALTEU! Ho passarem súper bé! Disbauxa, xerinola, buga-buga i molta gresca a la fresca! Així despedim el curs escolar a l’AMPA!\nPer cert, només recordar als pares i mares dues cosetes:\nLa cura i vetlla dels vostres fills és a càrrec vostre, o sigui, que sou vosaltres, ELS PARES i LES MARES, qui heu de vigilar-los.\nD’altra banda, la festa està destinada PER ALS SOCIS, que hauran de recollir el ticket d’entrada el dia 18 a l’AMPA, a les 9:10, a les 12:35, a les 15:05 i a les 16:35 h, cal que ho recordeu!\nSi no sou socis, haureu d’abonar una entrada de 5€.\nAbans d’accedir a les instal·lacions, haureu d’entregar el ticket. Només podran gaudir de la festa aquells que siguin germans de socis i no estiguin matriculats a l’escola, i també, els nens que cursaran P3 el curs 2013-2014!\nLa Vocal de Festes de l’AMPA\nViladecans, a 14 de Juny de 2013\nPolls en el cap del teu fill? – Article\nInstruccions quota AMPA curs 2013-2014


Una mare troba una agulla a l'ou Kinder de la seva filla de 2 anys\nLa dona s'ha posat en contacte amb la companyia que assegura que investigarà l'incident\nper Redacció dimecres, 26 d’abril 2017 - 14:10h\nLa dona va trobar una agulla a l'ou Kinder de la seva filla | Cedida\nVikki Maguire, una dona d'Anglaterra, mai no va poder imaginar el que trobaria dins de l'ou Kinder que li havia comprat per Pasqua a la seva petita filla de 2 anys. En obrir la xocolata, la mare va poder veure com a dins hi havia incrustada una agulla que podria haver causat greus lesions a la nena si l'hagués mossegat. Després de l'incident i l'ensurt inicial, Vikki va decidir compartir aquest fet al seu perfil de Facebook per alertar altres pares.\n«Tinc l'estómac encongit. Estava asseguda obrint l'ou preferit d'Isabelle i vaig trobar aquesta agulla a l'interior. El més esgarrifós és que primer li vaig deixar mossegar la part de fora. Espero que sigui només un error de la màquina i no d'alguns psicòpates de nens. Sisplau, reviseu els vostres ous de xocolata!», va escriure la mare. A més, també va confirmar que l'empresa s'havia posat en contacte amb ella i que li havien comunicat que l'incident «l'investigaran en profunditat per determinar si l'agulla va quedar a l'ou a l'hora de fer-lo».\nDavant l'alarma creada per aquesta troballa, l'empresa encarregada de fer els ous Kinder ha fet públic un comunicat per tranquil·litzar els consumidors: «Ens han informat d'un incident aïllat en què un client va dir que havia trobat un objecte estrany en un dels seus productes. Volem tranquil·litzar els nostres clients. Ens enorgullim de la qualitat i seguretat dels nostres productes, i de tenir estrictes procediments de control de qualitat en els nostres llocs d'operació».\nÚLTIMA HORA: Accident múltiple mortal al Vallès\nL'INCREÏBLE lloc on va trobar un dels gihadistes detinguts a Barcelona


Construcció d’un equip de treball proactiu - Oriol López Villena\nConstrucció d’un equip de treball proactiu\nVaig ajudar un dels meus clients a instaurar una cultura proactiva en la seva empresa, fixar l’estratègia clau del negoci i aconseguir un equip de treball proactiu.\nCas d’èxit: Com aconseguir un equip de treball proactiu\nCom aconseguir un equip de treball proactiu\nEl client que em va contactar disposa d’un despatx d’assessorament fiscal, legal, laboral i financer amb més de 40 anys d’experiència i un equip de treball d’unes 25 persones. Després d’explicar-me la situació, el problema era evident: Manca d’un equip de treball proactiu amb els clients.\nAixò els feia perdre molts ingressos i desaprofitar l’oportunitat d’ajudar més i millor als clients actuals, principalment petites i mitjanes empreses. Els socis, després de descartar la contractació d’un equip de comercials, van decidir inculcar en el seu equip d’assessors una cultura proactiva. Aquesta nova actitud s’havia de basar en l’ajut permanent al client i en la venda creuada dels diferents serveis del despatx.\nQuè va fer el client?\nInicialment, vaig ajudar la directora general en àrees com el màrqueting i la proactivitat, mostrant-li com podia ajudar els clients i vendre més serveis. La següent fase va ser reunir-nos amb tot l’equip d’assessors. D’aquesta manera, va sorgir un sistema de reunions proactives mensuals i una eina de venda creuada per a aconseguir els següents objectius:\nUn equip amb les eines i la motivació adequades per a ajudar els clients i donar més idees de millora a la direcció.\nClients satisfets amb un servei més complet i enfocat al seu benefici.\nAugment dels ingressos a través de les vendes als clients actuals i més clients recomanats pels actuals.\nQuins canvis va experimentar l’equip de treball?\nLa directora general explica que “l’equip ha canviat d’actitud. És com si tinguessin una llum que els permetés identificar les oportunitats amb els clients. Quan creuen que poden anar més enllà amb un client, entren al meu despatx per a demanar-me opinió sobre com acostar-s’hi”. Fins i tot, van més enllà de la pròpia especialitat d’assessors i ja han integrat la pregunta: “Podem ajudar el client d’alguna altra manera?”.\nAbans, a les reunions que la direcció mantenia per copsar l’estat d’ànim de cada membre de l’equip, aquests transmetien desànim. Es mostraven estancats i avorrits de fer sempre la mateixa feina i que aquesta no aportés prou valor a la societat.\nEn canvi, ara, els treballadors aporten idees, tant als clients com al despatx. Proposen nous serveis i millores en l’estratègia de màrqueting. Això ha permès que l’equip se senti més content i motivat que mai i que valori molt positivament l’empresa.\nD’aquesta nova cultura proactiva, l’empresa està començant a obtenir resultats en tres àmbits:\nConstrucció de marca: abans el despatx s’associava a la figura del fundador. Malgrat que aquest no ho volgués, el propi despatx i tot l’equip s’hi veia eclipsat. Ara, els clients veuen un equip professional potent que permet anar molt més enllà amb ells.\nClients més feliços que s’enorgulleixen del seu despatx i dels professionals amb qui treballen. Això porta més fidelitat d’uns clients menys sensibles als preus i que recomanen més el despatx.\nConsells valuosos per als clients que, en molts casos, esdevenen serveis extres, augmentant d’aquesta manera els resultats del despatx.\nQuè s’ha après de l’experiència?\nCom a reflexió general, la directora veu que tant ella com la resta de professionals han après a treballar més en equip. Han sortit de la dinàmica habitual de molts despatxos, on es valora més la feina tècnica en solitari que la relació entre companys i clients.\nLa proactivitat ha arribat per quedar-se en la cultura d’aquest despatx. Així ho transmet la directora: “Teníem una empresa que funcionava amb les dinàmiques d’abans. Però conservant els valors positius de la tradició, hem sabut adaptar-nos al que és un despatx d’avui en dia”.\nNecessites la meva ajuda per aconseguir un equip de treball proactiu? Contacta’m!


Ajuntament de Tremp - Actualitat\nActualitat » Detall noticia\nTREMP MILLORA LA SEVA RESILIÈNCIA31/05/2012 09:27L’Ajuntament de Tremp pren la iniciativa per esdevenir capdavanter d’innovació en l’aplicació de tècniques de gestió eficient en ciutats petites, amb el suport de l’Institut Químic de Sarrià i OptiCits IQS.\nEl dia 17 de maig, l'alcalde de Tremp i el conseller de Benestar Social i Família van obrir la sessió de treball sobre “La millora de la resiliència de Tremp” que es va desenvolupar durant la jornada.\nEl taller, al qual van participar els 18 principals responsables dels serveis urbans i de la seguretat del municipi de Tremp, va servir per fer una diagnosi de la resiliència urbana de Tremp, concretament es va analitzar la vulnerabilitat de la ciutat i les respostes previstes a les crisis provocades pels impactes; es van identificar els riscos no desitjats als que Tremp està sotmès i els punts que cal millorar en infrastructures i serveis per augmentar la capacitat de resposta.\nAquesta jornada ha estat un pas més en el desenvolupament del projecte Hazur-Tremp, posat en marxa gràcies a un conveni signat amb l’Institut Químic de Sarrià (IQS). Aquest institut, de la Universitat Ramon Llull, treballa en l’àmbit de la resiliència a través de l’empresa OpticCits IQS.\nA partir d’aquest moment, l’Ajuntament haurà de posar en marxa projectes de millora de les infrastructures i serveis i caldrà continuar el procés de millora de la resiliència urbana de Tremp amb millor coordinació de la informació i les operacions dels serveis de la seguretat.\nEnllaços relacionatsPer a més infomació


Sau publicarà el 2022 un nou disc després de 24 anys\nActualitzat 19/11/2021 12:07 CET\nLa banda de rock Sau ha presentat aquest divendres el primer senzill de l'àlbum que publicarà a principis del 2022 després de 24 anys de silenci, titulat 'Mil i una nits i uns quants dies', segons ha informat el grup en un comunicat.\nEl grup, que actua amb el nom Sau30, està format per integrants de la banda original --Pep Sala com a compositor, lletrista, veu i guitarra elèctrica; Ramon Altimir als teclats; Quim 'Benítez' Vilaplana a la bateria; Pep Sánchez al baix, i Josep Lluís Pérez a la guitarra elèctrica-- i la nova veu del grup, Jonathan Argüelles.\nEl primer avanç de les onze cançons que conformaran el disc es titula 'Trossets de mi', i vol transmetre la idea que cada cançó, concert i gravació és un tros de qui l'ha escrit, cantat o interpretat, en paraules de Sala.


09/04/19. Un fiscal de l’Audiència Nacional, assenyalat en la investigació belga sobre l’espionatge a Puigdemont. el Punt Avui. - Gironès per la independència\n09/04/19. Un fiscal de l’Audiència Nacional, assenyalat en la investigació belga sobre l’espionatge a Puigdemont. el Punt Avui.\n9 abril 2019 7.10 h\nEl fiscal de l’Audiència Nacional Carlos Bautista Samaniego ACN.\nLa investigació de Bèlgica sobre les balises instal·lades al cotxe de l’expresident Carles Puigdemont inclou com a possible sospitós un fiscal de l’Audiència Nacional, segons ha pogut saber l’ACN de fonts policials. La policia belga assenyala en els seus informes Carlos Bautista Samaniego, un dels principals experts estatals en euroordres. Els agents el situen a finals de gener del 2018 en un hotel de Brussel·les que consideren clau en l’operació d’espionatge arran d’una trucada d’una de les targetes SIM britàniques relacionada amb les balises. El fiscal espanyol era a Brussel·les, en aquell hotel i durant la mateixa setmana que la policia belga creu que va començar el seguiment, segons les mateixes fonts. Al mateix establiment, i després d’una àmplia investigació de tots els hostes, també assenyalen com a persones d’interès un empresari espanyol, un home que consideren relacionat amb el Ministeri de Justícia i tres informàtics. Però la jutgessa belga que porta el cas ha decidit, per ara, no estirar més del fil i rebutja demanar explicacions a l’Estat.\nLa fiscalia belga ha rebutjat, a petició de l’ACN, confirmar o desmentir si durant aquelles jornades van mantenir alguna reunió amb membres de la fiscalia espanyola. “No farem comentaris sobre aquest tema”, ha assegurat una portaveu del ministeri fiscal belga.\nFonts de la fiscalia de l’Audiència Nacional han indicat que les reunions sobre el cas Puigdemont es van fer en el marc de l’Eurojust, un organisme de cooperació judicial amb seu a la Haia (Països Baixos). “Parlar sempre es pot parlar”, es limiten a dir, sobre si hi hauria hagut altres trobades. Preguntats directament per les investigacions belgues que apunten a un fiscal de l’Audiencia Nacional, fonts de la fiscalia espanyola de l’AN diuen que no els consta “res” en aquesta línia i neguen “taxativament” qualsevol “actuació irregular”. El propi Bautista Samaniego no ha respost a les peticions de l’ACN.\nD’altra banda, i preguntades per aquesta mateixa qüestió, fonts de la defensa de Puigdemont plantegen que els fets de l’espionatge a l’expresident els semblen “molt greus” i que, per això, en el seu dia, van presentar una denuncia. Però remarquen que no poden fer comentaris sobre la informació del procediment judicial.\nEra l’última setmana de gener del 2018, i el ple del Parlament de Catalunya estava convocat per aquell dimarts, dia 30, per la investidura de Carles Puigdemont com a president de la Generalitat. Pocs dies abans, el 22 de gener, el líder de JxCat havia sortit de Bèlgica per primera vegada per anar a Copenhaguen, capital de Dinamarca. La Guàrdia Civil i la Policia Nacional intensificaven els controls a les fronteres per interceptar Puigdemont si intentava tornar a Catalunya per assistir, en persona, al ple. El 27, el Tribunal Constitucional va posar condicions a la investidura.\nL’endemà, aquell diumenge 28, el fiscal de l’Audiència Nacional Carlos Bautista Samaniego tenia una habitació reservada, fins al dia 31, en un cèntric hotel de Brussel·les, segons les investigacions policials. Després de mesos de treball, la policia belga va assumir que aquella estada podia estar relacionada amb l’operació d’espionatge descoberta només uns dies després, el 7 de febrer: el dia que el mosso Lluís Escolà va detectar una primera balisa sota del para-xoc posterior del Renault Espace on viatjava el 130è president de Catalunya. L’endemà, amb agents especialistes de la policia federal belga, en van descobrir una segona dins del motor d’un altre dels vehicles de Puigdemont, un Renault Laguna.\nUna operació extraoficial?\nSegons ha pogut saber l’ACN, la investigació belga podria apuntar a una operació espanyola ‘fantasma’, extraoficial, sense permís de les autoritats de Bèlgica i que els serveis secrets espanyols sempre han negat als seus homòlegs belgues. De fet, això és també el que es desprèn de l’informe del comitè R del parlament belga sobre el cas, i del qual l’ACN ha tingut coneixement a través de fonts properes al text. Aquest comitè és l’encarregat de supervisar les tasques dels serveis de seguretat de l’estat belga.\nI és que si bé les investigacions policials apunten indiciàriament a un espionatge espanyol, els diversos elements descoberts pels belgues obren la porta a que no es tracti, de fet, d’una missió oficial i reconeguda per l’Estat. Des de la policia belga consideren que les balises, “de material d’alta qualitat”, van ser col·locades per “professionals entrenats” que podrien haver treballat, alhora, amb altres còmplices “amateurs discrets”. Per exemple, els investigadors belgues se sorprenen que un equip capaç de col·locar balises dins de dos cotxes de Puigdemont el seguissin, alhora, físicament pels carrers de Brussel·les -i en una de les ocasions, sent detectat pel propi equip de Puigdemont.\nBalises, targetes SIM i un hotel\nL’anàlisi de les dues balises localitzades i l’activitat de les targetes SIM que hi havien estat en contacte, que arribaven fins a vuit, va permetre als investigadors determinar que hi hauria hagut almenys sis dispositius: tres LISA-U200 fabricats per l’empresa suïssa U-blox AG i tres mòbils Alcatel OT 1016G de TCL. Algunes targetes SIM es van utilitzar en més d’un dispositiu, segons les investigacions.\nD’aquestes targetes SIM, totes amb número britànic, els investigadors belgues destaquen una trucada que podria ser un possible error dels responsables del seguiment, probablement mentre encara feien proves. Es tracta d’una breu trucada d’un dels números investigats a la centraleta d’una cadena d’hotels de Brussel·les, el migdia de l’1 de febrer, i que consideren que “demostraria sens dubte” que la cadena té relació “amb els qui van fer col·locar les balises”.\nLa cadena d’hotels és la que allotjava, durant diversos dies d’aquella setmana, el fiscal de l’Audiència Nacional Bautista Samaniego, així com suposadament també l’empresari espanyol, l’home que la policia belga relaciona amb el Ministeri de Justícia i tres informàtics. En alguns dels casos, dormien en habitacions consecutives.\nLa policia belga va reduir la llista de possibles sospitosos dels centenars d’hostes dels hotels fins a només aquests sis. Però la jutgessa encarregada del cas va tombar recentment la petició de la defensa de Puigdemont d’exigir explicacions sobre l’estada del fiscal espanyol i la resta de potencials responsables de l’espionatge en no veure prou indicis de culpabilitat, una qüestió que ara està pendent d’un nou recurs, segons ha pogut saber l’ACN. La magistrada tampoc va acceptar revisar l’origen de les balises a través de les empreses distribuïdores, al considerar que hi hauria poques opcions de trobar-ne els compradors.\nEspionatge quan no hi havia euroordre\nEs dóna la circumstància que aquests seguiments es van fer quan sobre Puigdemont ja no pesava cap ordre europea d’extradició i entrega (oede). La primera, emesa per la jutgessa de l’Audiència Nacional Carmen Lamela el 3 de novembre del 2017, va ser retirada pel magistrat del Tribunal Suprem Pablo Llarena el 5 de desembre següent, tot i mantenir l’ordre de crida i cerca dins de l’estat.\nHo va justificar perquè, davant de les primeres reticències de la justícia belga, no volia que se li denegués total o parcialment la petició sense tenir tota la documentació procedent de la instrucció. La fiscalia va demanar reactivar l’euroordre el 22 de gener, quan es va confirmar que Puigdemont faria el seu primer viatge fora de Bèlgica, en concret a Dinamarca. Però Llarena ho va descartar, i el ministeri públic va dir que ho tornaria a demanar quan es dictés la interlocutòria de processament.\nPer això, el magistrat del Suprem va reactivar la petició europea el 23 de març del 2018, el mateix dia que va comunicar als investigats la interlocutòria de processament, que posava fi a la instrucció. Aquell dia estava citada la secretària general d’ERC, Marta Rovira, però no es va presentar a la cita i va marxar a Suïssa. Bona part de la resta d’investigats, com Jordi Turull, Josep Rull, Carme Forcadell, Raül Romeva i Dolors Bassa, van ser empresonats preventivament, just el dia abans que hi hagués la segona votació al Parlament per investir Turull com a president de la Generalitat.\nDos dies després, Diumenge de Rams, l’expresident català va ser detingut per la policia alemanya quan entrava al país procedent de Finlàndia en cotxe. Aleshores es va especular si el cotxe amb el qual Puigdemont tornava de Finlàndia, passant per Suècia i Dinamarca, portava una balisa, però algunes fonts diuen que se’l va localitzar a través del senyal del telèfon mòbil d’algun dels seus acompanyants, o fins i tot seguint físicament i a través de les càmeres de les autopistes el cotxe del president que va sortir de Brussel·les per anar-lo a buscar. Finalment, aquella euroordre també va ser retirada a principis de juliol després que Alemanya, Suïssa, Escòcia i Bèlgica tornessin a dificultar l’entrega dels polítics independentistes exiliats.


Castelló impulsa una nova bossa de lloguer social amb incentius per als propietaris per a incrementar la cobertura en habitatge - Diari Millars, informació local en valencià.\nCastelló impulsa una nova bossa de lloguer social amb incentius per als propietaris per a incrementar la cobertura en habitatge\nL’alcaldessa i la regidora d’Habitatge presenten una iniciativa que pretén ampliar el parc de lloguer social.\nLa Regidoria d’Habitatge de l’Ajuntament de Castelló impulsa una nova bossa de lloguer social municipal que inclou incentius per als propietaris amb l’objectiu d’incrementar la cobertura de lloguer social i assequible de la ciutat. Els arrendataris que cedisquen pisos buits en condicions d’habitabilitat rebran 1.500 euros per a compensar la limitació del preu, una bonificació de l’IBI del 90% i assessorament de l’Oficina Municipal d’Habitatge. També comptaran amb fins a 3.500 euros per a sufragar possibles desperfectes i impagament.\nLes noves condicions de la bossa de lloguer social entraran en vigor el mes de gener i han sigut presentades aquest dimecres en roda de premsa per l’alcaldessa, Amparo Marco, i la regidora d’Habitatge, María Jesús Garrido.\nL’alcaldessa ha destacat que la nova bossa de lloguer social s’activarà a partir de gener “reforçant així les polítiques d’habitatge” en un moment complicat per a moltes famílies de la ciutat per la covid-19 i els seus efectes socials i econòmics. “Una iniciativa que se suma a unes altres que s’estan impulsant des de l’Ajuntament des del 2015 per a garantir un dret constitucional com és l’accés a un habitatge digne”, ha assegurat. A més, Marco ha posat en valor les accions centrades en endreçar i ampliar el parc d’habitatges públics, entre altres, a través de l’Àrea de Regeneració i Renovació Urbana del barri de la Guinea o la reforma sostenible d’un edifici de l’avinguda Caputxins. L’alcaldessa també ha posat l’accent en el primer Pla Estratègic d’Habitatge.\n“Presentem una nova bossa de lloguer municipal perquè ens consta que hi ha una part important d’habitatges de particulars que poden ser posades en lloguer assequible”, ha subratllat la regidora d’Habitatge, que ha afirmat que el preu arrendament se situa en els 4 euros per metre quadrat i el màxim del lloguer no podrà superar els 400 euros.\nAixí, segons ha explicat, el propietari que cedisca el seu pis a l’Ajuntament rebrà 1.500 euros, comptarà amb un 90% de bonificació de l’IBI, tindrà prioritat en la convocatòria d’ajudes de reformes d’interior (de 4.000 euros) i, a més, comptarà amb un depòsit de fins a 3.500 euros per a pagar possibles impagaments o millores. L’Oficina Municipal d’Habitatge enllaçarà a l’arrendatari amb la llista de demandants de lloguers socials.\nPost més nousEl pressupost de Vila-real es manté invariable en 2021 i només creix per a l’amortització dels préstecs per a fer front als pagaments urbanístics heretats\nPost més vellsReobri l’oci nocturn a tota la Comunitat Valenciana


El programa Il·lusiona’t 2021 a Burriana arriba al final amb el lliurament de diplomes | Notícies Dígitals\nEl programa Il·lusiona’t 2021 a Burriana arriba al final amb el lliurament de diplomes\n29/12/2021 borriana, entrega de diplomes\nL’alcaldessa de Borriana, Maria José Safont, ha participat a l’Auditori Juan Varea a l’acte de cloenda de la segona edició del Projecte Il·lusiona’t. Un programa d´inclusió social i inserció laboral que ha comptat amb una inversió de prop de 134.000 euros cofinançats per la Generalitat i el Fons Social Europeu, i que s´ha centrat en persones beneficiàries de la Renda Valenciana d´Inclusió i especialment dones del barri de la Bosca.\nA l’acte, dirigit per la psicòloga del projecte, Elvira Asensi, i que ha comptat amb l’assistència de representants de la Conselleria d’Igualtat i diferents membres de la corporació, s’ha fet un reconeixement especial als diferents departaments municipals, entitats i empreses col·laboradores que han donat suport perquè el projecte pogués arribar a bon port.\nTambé s’ha ressaltat la feina conjunta entre els departaments d’Agricultura, Serveis Socials, Recursos Humans, Intervenció i Tresoreria, Contractació, Serveis Interns, Via Pública, Igualtat, Informàtica, Policia, Inclusió, Ocupació o Desenvolupament Local, així com la coordinació entre diferents entitats com Creu Roja, la Cambra de Comerç, el Pacte Ceràmic, Som Part, Acció contra la Fam o l’Escola d’adults i, per descomptat, les empreses de la localitat que també han col·laborat en el projecte.\nMenció especial ha rebut la coordinació de l’àrea d’Inclusió juntament amb la d’Ocupació les regidores de la qual, Maria Romero i Ester Meneu, han dedicat unes paraules tant a l’equip tècnic del projecte com a les 48 persones participants que han finalitzat amb èxit el programa. Romero, que ha participat per vídeo per qüestions mèdiques, ha ressaltat el compromís municipal per tirar endavant el Pla d´Inclusió i el Pla d´Acció per a la Regeneració Social de la Bosca.\nPer part seva, Ester Meneu ha posat èmfasi en la importància dels programes d’ocupació i en especial aquells que, com els itineraris, se centren en la inclusió social i en què l’Ajuntament ha redoblat la seva aposta.\nDesprés de les paraules de les munícipes s’han lliurat els diplomes tant del pas per Il·lusiona’t 2021 com dels cursos formatius realitzats per cadascun dels participants que segons el cas corresponien a competències en alfabetització digital, castellà, poda i recol·lecció de cítrics, monitor/a de menjador, assistència d’ajuda a domicili, manipulació d’aliments o conducció de carretons elevadors.\nTot i això, tal com ha destacat Irene Isach, coordinadora del projecte, les formacions laborals “si bé eren importants no ho eren tant com l’èxit d’haver aconseguit reil·lusionar-se i encaminar-se cap a un futur millor”. En aquest sentit, ha posat en valor “l´acompanyament social realitzat tant a través de la intervenció psicològica com en qüestions socials com la promoció de les xarxes socials entre les persones participants”.\nL’alcaldessa de Borriana ha estat l’encarregada de tancar l’acte en una intervenció en què l’enhorabona ha donat als participants i els ha desitjat que aquesta formació els sigui d’utilitat en el seu futur social i laboral. A més, ha destacat “l´esforç de l´Ajuntament en la contractació aquest any de més de 200 persones a través de diferents plans d´ocupació”. També ha posat èmfasi en “l´esforç fet pels professionals municipals que han treballat per tirar endavant el programa, amb un important esforç extra a causa de la situació excepcional generada per la crisi sanitària”.\nFinalment, s’ha indicat als presents que en els propers mesos se’n farà el seguiment per conèixer la situació de cada persona perquè el procés d’inserció continuï endavant. En aquest sentit s’ha donat especial importància a la derivació i la coordinació amb el departament de Serveis Socials i d’Ocupació perquè l’impuls pres segueixi el seu camí.\nPremi Qubo a la solidaritat i l’acció social 2021\nEl programa ha estat guardonat amb el premi Qubo a la solidaritat i l’acció social 2021 i, aquesta setmana, la coordinadora del projecte, Irene Isach, acompanyada per la psicòloga van assistir en representació de l’Ajuntament a un acte a la Bohèmia Castelló.\nL’acte, organitzat per Quadern a Blanc de TV4 així com per la Bohèmia, busca reconèixer a cada edició personatges rellevants del món de la cultura. Així, l’Il·lusiona’t 2021 de l’Ajuntament de Borriana va compartir guardó amb la resta de premiats entre els que destacaven la borriana Loles García, pel seu programa La Panderola de Meditv, el conegut grup Trobadorets, Ripollès, Yolanda Quiralte, Miguel Ángel Mulet , el Festival de Flamenc de Benicasim, Fede Verdoy, Ivonne Bacas o Vicente Pastor.\n← Almassora destinarà més de 1,7 milions a ocupació en 2022\nL’antiga Fonda de Morella acollirà exposicions i activitats culturals de joves creadors →


Pere d'Éboli i els banys de Pozzuoli i Baia - Revista Mètode\nLa Biblioteca Històrica de la Universitat de València atresora un riquíssim patrimoni fruit de cinc segles d’història. El cicle de conferències «Clàssics a La Nau», impulsat pel Vicerectorat de Cultura i l’Acadèmia Valenciana de la Llengua, tracta de donar-lo a conèixer i la iniciativa m’ha permès presentar el còdex manuscrit 838, un poema mèdic «sobre els noms i virtuts dels banys de Pozzuoli i Baia», del qual és autor Pere d’Éboli (ca. 1160 – ca. 1220). Dedicat probablement a l’emperador Frederic II de Sicília, l’obra procedeix de finals del segle xii o començament del xiii. El nostre manuscrit n’és una còpia del tercer quart del segle xv, feta a la cort aragonesa de Nàpols i precedida d’una Tabula super Balneis Puteoli signada pel Magister Raynaldum de Vilanova, atribuïda a Arnau. Escrit i il·luminat en el regnat d’Alfons I de Nàpols, llegat per Ferran d’Aragó al monestir de Sant Miquel dels Reis el 1550, va passar a la Biblioteca Universitària amb la desamortització del monestir. Tan gran és el valor bibliogràfic del còdex, que el seu facsímil fou el regal que la Universitat de València va fer als actuals reis d’Espanya amb motiu del seu casament.\nSegons el reconegut bibliògraf Jean d’Amato (1975) es coneixen vint-i-set manuscrits de l’obra, els més luxosos dels quals són els de la Biblioteca Universitària de València, l’Ambrosiana de Milà, la Bodmeriana de Ginebra, l’Angèlica de Roma, la Nacional de París, la del monestir de Sant Gallen (Suïssa) i la Morgan Library de Nova York. Sembla que el còdex de València va ser copiat i il·luminat a partir del que es conserva a la Biblioteca Bodmeriana, el qual també conté la Tabula atribuïda a Arnau.\nDe Balneis és l’obra més antiga sobre l’ús medicinal dels banys al golf de Pozzuoli –Puteoli dels romans, principal port de la Campània–, zona anomenada «terra de foc» pels terratrèmols i erupcions volcàniques, les més greus de les quals destruïren alguns dels banys descrits. La versió més antiga de l’obra es conserva a la Biblioteca Angèlica de Roma. Sabem que els banys gaudien de gran fama a l’època romana, quan les luxoses vil·les de la zona eren cantades per Horaci i esmentades per Ciceró, Sèneca i Plini. Era un territori d’oci i esplai i la població emprava els banys per motius higiènics i curatius.\nMalgrat la gran importància històrica i artística del nostre còdex, la crítica va trigar més de sis segles a reconèixer-ne l’autoria, acceptada a partir de les recerques de l’historiador francès Huillard-Breholles (1854). L’únic manuscrit autògraf que se’n conserva (Burgerbibliothek Berna) diu al colofó: «Jo, mestre Pere d’Éboli, fidel servidor de l’emperador, vaig compondre aquest llibre en el seu honor.» Pere d’Éboli era poeta a la cort del rei de Nàpols i Sicília i a les miniatures se’l representa com a clergue tonsurat. Tot fa pensar que era metge o que havia après medicina al monestir de Salerm, seu d’una prestigiosa escola de medicina.\nEl manuscrit de València fou escrit i il·luminat entre 1455 i 1458 durant el regnat d’Alfons el Magnànim, quan el copista Virgili Ursuleo treballava a la seua cort. La col·lecció de còdexs del Magnànim es va enriquir després de la presa de Nàpols (1442) i del trasllat de la cort a Castel Nuovo. De les còpies del manuscrit realitzades entre els segles xiii i xv, onze contenen miniatures que il·lustren els banys. L’estil de les trenta-sis miniatures del còdex de València té elements del gòtic tardà italià. La descripció dels banys mostra la influència de Giotto en la composició, il·luminació i figures.\nEl poema és considerat un escrit mèdic perquè empra un llenguatge molt precís i perquè sovint es refereix a experiències amb pacients, cosa que reforça que l’autor era metge. Amb aquesta obra i amb la Tabula, o índex de malalties atribuïda a Arnau, s’introdueix, en el domini de la medicina acadèmica, la tradició popular sobre l’ús de banys, de manera que ens trobem davant del primer escrit mèdic il·lustrat sobre l’ús terapèutic dels banys en la nova literatura mèdica llatina del segle xii. Podeu gaudir d’aquest tresor tan admirable a través del catàleg digital de la Universitat de València.


de febrer 2012 | MAS PINTAT\n2012 ELS ESPAIS FAMILIARS I LES XERRADES FAMILIARS...\ndiumenge, 5 de febrer de 2012 0 comentaris\nTornem amb els espais familiars i el cicle de xerrades familiars.\nEl passat 26 de gener vam iniciar el cicle de xerrades familiars.\nCàstigs o límits? amb el Carles Sabaté que ens ha donat eines i ajudar-nos en aquesta primera etapa\nA la xerrada que va oferir a les famílies, resumeixo unes pautes a seguir:\nCada nen és un mon i no hi ha estratègies universals vàlides per a tots ells. El que funciona bé en un nen pot no ser eficaç en un altre. Tot i així, hi ha una sèrie de principis que utilitzats amb prou destressa poden posar-nos en el bon camí per establir, modificar o eliminar conductes en nens. A continuació exposem amb caràcter genral alguns d'ells:\n1. Límits: Són fonamentals. Cal posar límits a les seves demandes. Si no ho fa a edats primerenques després serà molt més difícil establir-los. Intenti explicar el seu punt de vista de forma calmada i adequant-la a l'edat del nen. No utilitzi imperatiu ni els crits. Faci-li saber que està decebut quan ha fet alguna cosa malament, que està trist pel seu comportament, però mantinguis ferm en la seva posició.\n2. Claredat: Sigueu clars en les instruccions donades. Si volem establir límits, el nen ha de saber exactament què li demanem . Si li diem "portat bé" això pot suposar coses diferents en diferents situaicons. És més eficaç concreta la demanda en una situació concreta. Per exemple, en una situació de passeig pel carrer li direm "no creuis fins que estigui el sèmafor verd", a casa en situació de joc "no llencis les joguines".\n3. Atenció: Cal prestar-li atenció quan realitzi les conductes desitjades, en cas contrari és millor no fer-li garie casi si les circumstàncies ho permeten. (Temps Fora). L'afalac verbal i sincer funciona molt bé com a suport a d'altres esforços.\nUn premi no esperat i continguet a la realització d'alguna conducta desitjada augmenten la probabilitat que tornin a passar. Pot establir també premis i conseuències contingents a les diferents conductes. (Economia de Fitxes-Cost de la resposta).\n4- Complicitat: Quan s'estableixen uns límits o normes, aquestes han de ser respectades per tots els membres de la família. Pares, germans o avis han d'actuar d'igual manera davant les conductes problemàtiques del nen. Si només és el pare o la mare la que exigeix certs requisits al nen, l'avanç és molt més complicat sino impossible.\n5- Minimitzar: Quan doni instrucions minimitzi el NO. Amb nens és més efectiu dir-li el que ha de fer que el que no ha de fer. Per exemple és més convenient dir-li : "parla baixet" que no "No cridis" . La primera l'experimenta com un suggeriment la segona com una imposició.\nEs molt important desaprovar les conductes (mossegar, desobeir, cridar...) mai al nen ( ets un desastre, ets molt dolent, etc...).


Publicat: Dl Oct 25, 2010 10:50 am Assumpte:\nVíctor !!, gràcies per venir i espero que sigui aviat. Qualsevol dimarts o dijous a l'Ègara\nI els dissabtes, on ja saps a la Masia.\nAra a preparar la marató, que no és poca cosa. Fins aviat\nPublicat: Dl Oct 25, 2010 12:21 pm Assumpte:\nMoltes felicitats Pep.\nEm va agradar molt poder passar-me ni que fos un moment, a animar-te en una proba tan dura, que reconec d'aqui uns anys la correre.\nEs molt meritori fer una cossa d'aquesta magnitud, on crec que el patiment queda reflexat als rostres de qui vareu correr. Pero nomes ho sabeu qui l'heu corregut.\nLa meva enhorabona i endavant campio, ets tot un referent de l'ultrafons. A recuperar-se i esperem un bona cronica.\nPublicat: Dl Oct 25, 2010 1:13 pm Assumpte:\n100 quilòmetres ben plans i fets a casa. La setena participació i finalització i el luxe de compartir amb super-homes, dels quals em considero un aprenent. Estar el dia del record que costarà de tornar a baixar, donat que com en Ricard Verge és un cas únic.\nMolt content de veure que encara interesso a la gent, i ara penso que us aneu acostumant a la meva participació i formo part de les coses habituals.\nÉs una gran noticia que al teu cap comenci a donar-hi voltes aquesta possibilitat. Recorda que tenim un record bo, amb el del Dani Cobo amb 8h23', ara ja fa una bona colla d'anys. Qui sap si serà en Javi López, jo aposto per tu i mira que tinc una molt bona amistat amb en Dani.\nPublicat: Dl Oct 25, 2010 4:27 pm Assumpte:\nFELICITATS PEP UNA ALTRE AL SAC!!!!!!!! QUAN SIGUI GRAN.....TAMBÉ HO FARÉ\nPublicat: Dl Oct 25, 2010 4:42 pm Assumpte:\ndoncs si hem d'esperar a que et facis gran, encara falta molt de temps. Podria ser que també hi sigui en Javi, ja ho veus\nPublicat: Dl Oct 25, 2010 4:43 pm Assumpte:\nEl diumenge vaig fer la Mitja del Mediterrani, a que no s'haveu qui participava a la Marató?????.......doncs el Sr.Ricard Verge\nTotal del cap de setmana =100Km pista + 10Km pista + Marato\nPublicat: Dl Oct 25, 2010 4:45 pm Assumpte:\nEIIII EIIII EIIIII que jo també estic rumiant aixo dels 100Km pista, be millor dit......... si tot va be l'any vinent........ja veurem.\nPublicat: Dl Oct 25, 2010 4:47 pm Assumpte:\nja veig que per aquí hi ha el virus del 100\nPublicat: Dl Oct 25, 2010 4:49 pm Assumpte:\nBE la veritat que a un any vista es molt fàcil parlar. Però tot arriba.\nsi pero a tu Àlex te les possarem per fora que te desnivells ...


Apartament de compra a Eixample, Barcelona | BCNP3257\nNova promoció d'apartaments de luxe en el cor de la Dreta de l’Eixample\nAquesta nova promoció beneficia d'una micro ubicació molt atractiva en el cor de la Dreta de l’Eixample, en estar al costat del Passeig de Sant Joan i algunes dels carrers més cotitzats i per als vianants del barri. La rehabilitació de l'edifici senyorial ofereix molt caràcter arquitectònic i una bella entrada que combina perfectament amb els apartaments moderns que s'adapten a les necessitats actuals.\nEls apartaments oscil·len entre 144 m² i 204 m² i compten amb 3 dormitoris i 3 banys, excepte l'àtic dúplex que ofereix 4 dormitoris i 4 banys, juntament amb una terrassa privada de 75 m². L'altre àtic de l'edifici ofereix 3 dormitoris, 3 banys i una terrassa privada de 70 m², d'aquí el luxe en les alternatives quant a apartaments amb espai exterior privat per a viure a l'aire lliure.\nEls habitatges estan completament renovades i s'han restaurat els elements originals, com les bigues de fusta dels sostres, mentre que les instal·lacions de l'edifici són noves. La cuina ve totalment equipada amb electrodomèstics d'alta gamma, el sòl dels apartaments és de parquet en espiga i els banys gaudeixen d'elegants sòls de porcellana. Hi ha un sistema d'aire condicionat per conductes i radiadors per a la calefacció.\nAquests apartaments de luxe estan situats dins d'una micro ubicació molt buscada en la Dreta de l’Eixample que ofereix una distància a peu d'alguns dels més sofisticats restaurants i botigues a Barcelona, fins i tot es troben molt prop de Passeig de Gràcia, Passeig de Sant Joan i el Parc de la Ciutadella.\nSol·liciti més informació en rel·lació a Nova promoció d'apartaments de luxe en el cor de la Dreta de l’Eixample


Publicació del Número 2 de MIlfulles | Flora Catalana\nPublicació del Número 2 de MIlfulles\nAcabem de publicar el SEGON número de la revista Milfulles (la revista de Flora Catalana) a la web de la nostra associació.\nA l’enllaç veureu que us podeu descarregar un “pdf” amb tota la revista complerta, alhora que també, a la pestanya “Articles”, podeu trobar-hi els “pdf” de cada article per separat, la qual cosa facilita la descàrrega de la revista (especialment si no disposeu de massa ample de banda). A l’última pestanya, anomenada “Crèdits”, hi podreu trobar el nom de totes les persones que han col·laborat en l’elaboració d’aquest número (fent-hi clic podreu consultar el seu perfil).\nAdjuntem a aquest número de Milfulles, un suplement molt interessant sobre etnobotànica. Amb la publicació de la nostra revista, volem fer arribar el saber de les plantes i el seus usos a la nostra societat, creiem que amb això podem fer una labor de conscienciació i difusió que no té preu i que, de ben segur, contribuirà a la preservació del nostre patrimoni natural i ètnic. Per a que aquesta difusió sigui el més efectiva possible, us demanem que reenvieu la nostra revista al màxim nombre de persones/entitats.\nSerà la manera de que la nostra feina, la feina de tots, sigui en benefici de tothom. Per reenviar la revista a terceres persones no heu d’adjuntar els pdf’s en un correu, per la seva mida us donaria veritables problemes. La manera més simple i més efectiva de compartir la revista és posar l’enllaç web següent al correu electrònic que feu servir per difondre-la:\nÉs important destacar que els lectors pdf on-line no són capaços de reproduir la qualitat coplerta de la revista. Per veure l'edició en la qualitat original recomanem descarregar la revista i obrir-la amb Adobe Acrobat Reader.


Es presenta «La pesca a Cambrils», una visió didàctica del sector de la pesca local en format audiovisual - Revista Cambrils\nEs presenta «La pesca a Cambrils», una visió didàctica del sector de la pesca local en format audiovisual\nLa sala Rambla de l'Art va acollir, ahir al matí, la doble projecció del vídeo "La pesca a Cambrils", elaborat per la productora Sinestèsic per encàrrec de la Confraria de Pescadors de Cambrils\nPublicat el Diumenge, 25 d'abril de 2021 09:08h\nFoto de grup deles autoritats presents a la projecció del vídeo "La pesca a Cambrils", ahir, al cinema Rambla de l'Art | Lluís Rovira i Barenys\nLa sala Rambla de l'Art va acollir, ahir al matí, la doble projecció del vídeo "La pesca a Cambrils", elaborat per la productora Sinestèsic per encàrrec de la Confraria de Pescadors de Cambrils. El vídeo, d'un quart d'hora de durada, ofereix una visió molt didàctica del que és la pesca a Cambrils avui en dia al mateix temps que fa un repàs de l’evolució històrica d’aquesta activitat a la nostra població. En ell es detallen les tres arts de pesca que es fan servir a Cambrils; la de la llum, la d’arrossegament i la de les arts menors, i mostren amb detall com treballen els pescadors cambrilencs en cadascuna d’elles. Com a complement, el reportatge inclou un poema de la cambrilenca Montserrat Pujals dedicat als pescadors.\nLes dues projeccions del vídeo van comptar amb una notable assistència d’espectadors, respectant les distàncies de seguretat anti-covid. Abans de la projecció, la gerent de la Confraria de Pescadors, Clàudia Masdeu, va dirigir unes paraules per introduir el missatge que ha volgut mostrar la Confraria amb aquest vídeo. Un vídeo que en paraules de Masdeu, “m’ha emocionat cada vegada que l’he vist”. A continuació va ser Gerard Colom, de la productora Sinestèsic, que va dirigir unes paraules per explicar la tasca feta en aquest treball. Abans de la projecció, també es va passar una gravació amb una salutació del president de la Confraria de Pescadors, Siscu Gil, que no va poder assistir a l'acte per causa de la covid. Gil es va referir a "la delicada situació que travessa el sector de la pesca" i va certificar que no havia estat fàcil tirar endavant aquest projecte audiovisual en aquest any de pandèmia.\nEl vídeo ja està editat en català i se n’està preparant les versions en castellà, francès i anglès. Aquest vídeo servirà per mostrar la feina dels pescadors de Cambrils a qui visiti la Confraria. El Patronat de Turisme de Cambrils també hi ha donat el seu suport i també en farà difusió a través de la seva oficina. El vídeo també estarà disponible ben aviat a través de les xarxes socials. A l’acte d’ahir també hi va ser present el delegat dels serveis territorials d’Agricultura, Ramaderia, Pesca i Alimentació a Tarragona, Àngel Xifré així com l’alcaldessa, Camí Mendoza, i bona part dels regidors i regidores cambrilencs. L’acte ha comptat amb la col·laboració del Campus Extens de la URV i el Museu d'Història de Cambrils.\nLa gerent de la Confraria de Pescadors, Clàudia Masdeu, i el representant de Sinestesic, Gerard Colom, a la presentació del vídeo de la pesca, ahir al cinema Rambla de l'Art / Foto: Lluís Rovira i Barenys


Dilluns, 08 Maig 2017 17:48\ncursos, Emprenedoria, empreses, formació,\nLa primera oferta formativa és el taller Claus i eines per millorar el benefici de l’empresa, una formació de 12 hores que vol facilitar una guia per identificar oportunitats de millora de resultats. El 25 de maig, tindrà lloc la jornada Noves Tecnologies: Ciberseguretat, en la qual es resoldran dubtes i es proposaran solucions per afrontar un problema que pot afectar qualsevol persona, professional i empresa.\nL’1 de juny serà el torn de la jornada dedicada a les petites i mitjanes empreses. Sota el títol Parlem de cloud empresarial, fem negocis al núvol, s’oferirà informació sobre el funcionament i els beneficis del núvol i el 15 de juny es parlarà de les possibilitats que tenen els negocis per convertir-se en franquícies.\nEntre les moltes activitats previstes, també es faran jornades sobre les perspectives econòmiques, el Big Data o el tancament fiscal.\nLes inscripcions per als cursos de maig i juny ja es poden fer de manera gratuïta a través del web de l’Oficina de Serveis a l’Empresa, on també es pot trobar informació detallada sobre el contingut de les jornades. Les inscripcions per a la resta d’accions s’obriran progressivament. Totes les jornades i tallers es duran a terme al Fòrum de la Masia de Can Serra. L’oferta de cursos està subvencionada per la Diputació de Barcelona i compta amb la col·laboració de l’Ajuntament de Sant Cugat.\nLa Torre Bassas oferirà més d’una dotzena de cursos i tallers els pròxims tres mesos


maig de 2019 – Museu Etnològic i de Cultures del Món\nBCN RUTES!: una proposta al voltant de l’exposició Les Cares de Barcelona\nQuan anem d’un lloc a un altre no necessàriament estem perdent el temps en una activitat anodina, insubstancial, que hem de fer perquè no tenim més remei. Sovint sense un objectiu explícit, com aquell que no vol, el desplaçament esdevé una descoberta i, per tant, una font espontània de coneixement.\nLes BCN Rutes! que ha dissenyat el Museu Etnològic i de Cultures del Món parteixen d’aquest fet, convidant a explorar la ciutat des d’una perspectiva antropològica a partir de quatre itineraris:\n2. Llocs entre l’estigma, l’exotisme i la rebel·lia.\n3. Llocs entre el record i l’oblit.\n4. Llocs com a paisatge urbà.\nEs presenten en forma de booklet, adquirible a la botiga del museu.\nPLACA SINDICAT DE BANQUERS\nØ Inclosa a la Ruta 1: Llocs per commemorar.\n[…] Un altre vessant de la transcendència dels llocs commemoratius en la representació de la ciutat és la seva funció de fer-nos recordar. Això queda palès en la placa de marbre de l’antic sindicat de banquers, lligada amb brides als barrots de la seva façana, en el número 34 del carrer de Ferran. Davant d’aquest edifici va ser abatut pels trets de la policia en Gustavo Adolfo Muñoz i Bustillo, conegut com a Gustau Muñoz, militant de les joventuts del Partit Comunista d’Espanya (internacional), durant la Diada Nacional de Catalunya del 1978. Aquest fet luctuós que encara resta impune —la justícia mai no va determinar un culpable ni va imposar cap càstig— ha esdevingut el motiu que l’esquerra independentista es concentri en aquest lloc, des de fa més de 40 anys, per homenatjar la víctima.\nL’esdeveniment fa pensar en la confusió habitual que hi ha entre homenatjar i celebrar. Ambdós termes s’utilitzen d’una manera inapropiada i sovint es confonen entre si quan, en realitat, expressen coses diferents. No és el mateix celebrar, que implica fer una festa, que homenatjar o ‘fer memòria’ per reivindicar. L’aniversari del naixement d’una persona que va ser artista, intel·lectual o científica se celebra, igual que se celebra una data històrica o una diada assenyalada. Homenatjar, en canvi, fa referència a recordar una persona o fet que transcendeix al present perquè la seva influència continua malgrat la pèrdua o l’absència.\nPer això, els grups radicals que van penjar la placa i que cada any la guarneixen amb rams de flors no pretenen celebrar, sinó homenatjar la mort de Gustau Muñoz. Cal tenir present aquesta distinció semàntica, ja que el que es vol és mostrar respecte, admiració o estima vers una persona, símbol o fet històric que es considera part d’una acció que no ha finit. En aquest sentit, l’homenatge, a diferència d’altres modalitats de celebració pública, és el reconeixement de Gustau Muñoz com a part substancial d’una causa o de l’interès d’un col·lectiu. I, a diferència de la festa, que remet a una activitat espontània de persones o grups en un estadi d’institucionalització incipient, l’homenatge és propi d’organitzacions més o menys complexes, més o menys oficials, que estableixen un cerimonial amb els seus rituals corresponents.\nPer això, cada 11 de setembre diverses organitzacions “rememoren” els fets que hi van tenir lloc el 1978, quan una formació extraparlamentària, com era el PCE(i), va cridar a la mobilització enmig de l’ambient convuls i enrarit de la transició política. Aquell dia, la manifestació convocada a la plaça de Sant Jaume, amb el lema “Fora les forces d’ocupació”, havia estat il·legalitzada per les autoritats competents, però va tirar endavant amb la participació d’en Gustau, militant de la Unió de Joventuts Marxistes-Leninistes (UJML), enquadrat en un dels piquets d’autodefensa. A l’altura del carrer Avinyó, la policia va començar a disparar pilotes de goma i pots de fum per tal de dispersar els manifestants. Davant la càrrega policial, el piquet d’autodefensa on era Gustau va respondre amb llançaments d’ampolles incendiàries des de la plaça de Sant Miquel. De sobte, van aparèixer uns policies de paisà pistola en mà amb l’objectiu de detenir-los; els membres del piquet es van resistir i van fugir pel pas de l’Ensenyança. Va ser aleshores quan van abatre en Gustau en aquest punt, per un tret engegat des de la vorera del davant. Després de la mort de Gustau Muñoz el PCE(i) va ser desarticulat i, com a conseqüència de la política repressiva del Ministeri de Governació, dirigit per Martín Villa, la majoria dels seus militants van ser detinguts i condemnats a llargues penes de presó sense un motiu concret.\nFARMÀCIA DEL DR. ROIG\nØ Inclosa a la Ruta 2: Llocs entre l’estigma, l’exotisme i la rebel·lia.\n[…] Tornant a la condició del Raval com a refugi de la marginalitat, per uns considerat “exòtic” i per altres “rebel”, cal tenir en compte el paper que hi van exercir les farmàcies a l’hora d’estigmatitzar-lo com a lloc on adquirir i consumir droga. En el primer terç del segle XX, aquest tipus d’establiments van proliferar en el carrer de Sant Pau degut a la inexistència de normatives que en regulessin la ubicació i afavorides per un nou concepte del lleure que desbordava l’avinguda del Paral·lel i s’escampava per tot el barri Xino. De les farmàcies supervivents d’aquella època, en destaca la que el 1921 va fundar en el número 33 el doctor Roig. Aquest establiment (anteriorment havia estat la seu dels Cors de Clavé) il·lustra la relació de les farmàcies del carrer de Sant Pau amb la via bohèmia i la cocaïna, tot i que no va estar mai relacionada amb cap afer delictiu. Si bé és cert que els problemes amb les drogues venien de molt abans —els alemanys havien inventat la morfina i els francesos la xeringa al voltant del 1870 i d’aquestes innovacions n’havien estat addictes personatges coneguts, com Santiago Rusiñol—, el salt que va fer el consum dels reduïts cenacles artístics als ambients noctàmbuls de Barcelona no s’entén sense la irrupció de noves substàncies estupefaents com la cocaïna.\nAquest narcòtic hi va arribar un altre cop d’Alemanya, camuflat com a anestèsic per a les extraccions dentals o en forma de pastilla barrejada amb mentol per combatre les irritacions de coll, i és aleshores que, associada als estils de lleure i als nous formats d’espectacles sorgits desprès de la Primera Guerra Mundial, esdevé un veritable problema de salut pública. Al principi, la cocaïna es podia comprar a les farmàcies, tot i que s’adquiria fàcilment a carrer i es consumia clandestinament en clubs com els que hi havia al carrer d’en Robador, de Sant Rafael o de l’Est. El periodista Francesc Madrid en deixa testimoni en el recull d’articles publicat el 1926 amb el títol “Sang a les drassanes”. D’aquella crònica de la Barcelona marginal, que mai no dorm, ens podem fer una idea de la irritació que van causar en les autoritats i els mitjans de comunicació els nous hàbits de consum. Per exemple, en el llibre afirma que el 1917, el diari El Diluvio va promoure una campanya de denúncia, tal vegada la primera que es coneix a Barcelona amb gran impacte en l’opinió pública, de la suposada conversió de la capital catalana en la meca de la droga.\nEl 1918, el governador civil va prohibir per primera vegada el subministrament de cocaïna sense recepta mèdica i, en conseqüència, algunes farmàcies del barri van començar a vendre-la per sota el taulell, falsificant les prescripcions dels metges. En aquell mateix any, la premsa es feia ressò de la troballa de sis flascons que contenien cocaïna en una farmàcia del carrer de Sant Pau i de la clausura d’una altra farmàcia, en el mateix carrer, per col·laboració amb bandes de traficants. Més endavant, la presència policial i el control d’aquesta classe d’establiments van empènyer el món de la droga a mudar-se al carrer de l’Arc del Teatre, és a dir, a la part baixa i més degradada del barri Xino. Mentrestant, la farmàcia El Siglo del doctor Roig, desprès d’anar canviant de propietaris successivament, va tancar definitivament l’any 2003. Des de llavors, els baixos estan ocupats per una botigueta de telefonia regentada per pakistanesos.\nØ Inclosa a la Ruta 3: Llocs entre el record i l’oblit.\n[…] Un altre exemple d’espai de difícil comprensió degut als problemes de representació que pateix són les Galeries Maldà, al carrer de la Portaferrissa, 22. Aquest conjunt comercial ha perdut el fil del relat original, de manera que l’espai no s’entén perquè difícilment podem percebre el significat que evoca. Arribats a aquest punt, cal matisar que, si bé és cert que qualsevol alteració del lloc interfereix en la memòria personal, també ho és el fet que els records són reconstruccions mentals poc fidels a la realitat. Sovint les crítiques que havien rebut les innovacions en el passat es transformen en elogis del present i són assimilades al nostre imaginari compartit amb la gent amb la qual cohabitem.\nLes Galeries Maldà són les primeres galeries comercials creades a Barcelona. Des del 1943 ocupen l’espai dels antics jardins del palau de Maldà. En aquest edifici va residir Rafael d’Amat i de Cortada, conegut com a baró de Maldà, autor del cèlebre dietari gràcies al qual coneixem els costums barcelonins vuitcentistes.\nAvui dia, les Galeries han perdut el glamur que havien tingut en la Barcelona de postguerra; fa molt de temps que van deixar enrere la ficció de l’abundància en una ciutat tenallada per l’escassetat i la penúria de l’autarquia econòmica. Amb la voluntat de recuperar la seva esplendor va néixer l’Associació de Comerciants de Galeries Maldà, que des del 1989 s’esforça per remodelar i modernitzar les instal·lacions. Representa la força dels petits comerciants per fer front als reptes del mercat i als canvis d’hàbits de consum, sense perdre l’essència del comerç tradicional. Tanmateix la lluita per no ser arraconats i oblidats sembla que no ha tingut el resultat esperat.\nEl que veiem és una identitat comercial que es nega a desaparèixer i desafia les lògiques per les quals opera l’oblit; és a dir, lluiten contra un model de comerç hegemònic en el qual no tenen cabuda. El 2010, es confiava que amb les obres de remodelació consistents a eixamplar els passadissos i canviar el seu aspecte amb una decoració moderna, l’activitat comercial es reactivaria. Els treballs es van allargar més del previst pel desacord entre propietaris dels establiments, i molts van decidir marxar, de manera que actualment les Galeries Maldà són un laberint de passadissos buits i botigues tancades. Els pocs barcelonins i barcelonines que s’hi acosten, troben un ambient trist i envellit que no fa justícia al que havien estat les Galeries Maldà en el passat. Sembla que la viabilitat futura serà convertir-les en un centre gastronòmic per a turistes.\nMill i l’antropologia utilitarista\nEl 8 de maig de 1873, ara fa 146 anys, va morir a Avinyó, a França, el filòsof anglès John Stuart Mill. Entre d’altres teories i corrents de pensament, Mill va desenvolupar l’utilitarisme, una filosofia centrada en la felicitat. I per construir una societat amb individus feliços era bàsic la concepció antropològica que tenia al cap Stuart Mill.\nEn el pensament de John Stuart Mill de cara a la construcció d’una societat que es defineix com a oberta i liberal, és fonamental la concepció antropològica. I en el seu cas aquesta concepció presenta a l’individu com un ésser autònom, i per tant lliure, però al mateix temps imperfecte i perfeccionable, capaç d’evolucionar aprenent dels seus propis errors. És per aquest motiu que l’antropología de Stuart Mill és provindencial en el seu pensament, en el sentit que es tracta de perfilar aquella mena d’individu que té al cap. Un home, una dona, una persona que fa bona la seva teoria utilitarista, una filosofia centrada en la felicitat. I en aquesta idea , l’educació i la llibertat hi juguen un paper determinant. Perquè segons Mill ningú podrà ser lliure del tot sinó ho fa des de la diferència, la diversitat, l’originalitat fugint d’opinions monolítiques i estancades afavorint i abraçant actituds que promoguin l’intercanvi d’idees per progressar.\nDe fet per parlar amb propietat i en termes treballats i utilitzats pel mateix autor seria més adient dir que aposta per l’educació per a la llibertat. L’educació per a Stuart Mill és una eina que permet treure el millor de l’individu a l’exterior. I això fa que l’educació aparegui com la clau perquè l’individu mostri la seva essència, la llibertat. Mill parteix d’una visió antropològica que entén l’individu com un ésser divers, plural en una realitat del mateix to amb un espectre variable, divergent, multiforme. És en aquest marc on l’ésser humà conviu amb altres de la seva espècie i condició, de manera que és aquí on es mostra l’aspecte moral de l’individu i la necessitat que sigui virtuós, gràcies al principi que ha de regir les seves accions, el de l’utilitat, i el de l’educació moral. Aquest individu divers, en una realitat plural i en relació amb altres s’ha de manifestar segons la seva principal característica que segons Mill no és cap altra que la llibertat. Ho vehicularà en espais com ara l’ expressió d’idees, la consciència per l’entorn i pels altres, el pensament, l’associació i, finalment, l’acció. Per Mill l’home és essencialment llibertat, però els trets que el configuren com un individu lliure són l’originalitat, com a signe d’excel·lència humana, l’espontaneïtat, el talent i altres aspectes similars que només es poden desplegar amb garanties si prèviament s’ha assolit una llibertat plena.\nEn el pensament de Mill l’educació és cabdal com un instrument, un vehicle que ajuda a construir els individus com a éssers humans excel·lents que viuen en societat per ser feliços preocupant-se, des de l’acció política, pel bé general.\nEl mateix Mill havia manifestat en innombrables ocasions que tenia unes enormes esperances en què el futur de la societat seria millor gràcies a l’educació. L’educació per a la llibertat és per a John Stuart Mill un aspecte fonamental perquè les societats siguin més felices, més humanes, més acabades a nivell moral i més solidàries. Si us interessa aprofundir en aquestes idees de Stuart Mill i en la seva visió antropològica us apunto un parell de referències que us poden ser útils. Edicions 62, va publicar en català l’any 2006, L’utilitarisme i l’editorial gironina Edicions de la ela geminada, Sobre la llibertat, l’any 2012.